RBK-vakt sendt til legevakten: - Han ble sparket i hodet
Det forteller daglig leder i klubben, Tove Moe Dyrhaug, til Eurosport. – Han ble sparket i hodet. Det er alvorlig, sier Dyrhaug, og forklarer at situasjonen oppstod rett etter kampslutt. RBKs omstridte trekk: - Det tok litt tid før vi skjønte at vi hadde lagt om til 5-4-1 Overfor VG fredag utdyper hun at vakten, som måtte ta turen til legevakten, fikk seg en smell. – Statusen var hjernerystelse i går, så får vi se ytterligere i dag, sier hun, men presiserer at vedkomne ikke er livsfare. Det var ikke bare personalet til Rosenborg at Zenit-fansen lot sin vrede gå ut over. Tribunen så ikke ut som før kamp når den russiske supportergjengen på om lag 600 personer omsider kom seg ut av Lerkendal. – 80 ødelagte seter... Og det ble kastet seter inn på banen i begge omganger. De har litt spesielle supportere. De sier at de ikke har risikosuppoertere, men det er nok å ta tak i. Men det gikk da noenlunde bra, sier Dyrhaug. Se hvordan Rosenborg rotet bort seieren på overtid mot russiske Zenit: – Hvordan går det videre overfor UEFA? – UEFA rapporterer inn, men vi regner med å få det økonomiske tapet vårt dekket, svarer den daglige lederen. I tillegg skriver NRK om tilskuere som hørte det ble ropt rasistiske tilrop mot Samuel Adegbenro. Hva vet dere om de? – Jeg hørte det var noe snakk om det, men vi har ikke hørt noe om det, sier Dyrhaug til VG.
Det brøt ut kaos etter kampslutt på Lerkendal torsdag. Ifølge Rosenborg ble én vakt sendt til legevakten etter et spark mot hodet.